Drejtuesi i Agjencisë të Kombeve të Bashkuara për çështje bërthamore, Mhamed el Baradei tha se është filluar me marrjen privatisht në pyetje të njerëzve brenda Irakut të cilët kanë informata të rëndësishme për programet irakiane të armatimit.
Në Uashington, zyrtarët amerikanë dezavuan një ofertë të Bagdadit se do të lejonte që agjentë të CIA-s të orientonin inspketorët e OKB-së për armatimin tek cilido lokacion i dyshuar, duke thënë se Iraku nuk e ka fjalën në procesin e inspektimit.